**Мъдрост от плажната чанта**

Всеки път, когато тръгна на плажа, имам няколко задължителни неща в плажната си чанта. Когато ги разглеждах един ден и се приготвях за плажа, се замислих как всяко едно от тях ми напомня важна духовна истина.

Първото, което слагам в чантата си е ***слънцезащитен крем***. Най-опасното, което може да ми се случи на плажа, е да позволя на слънцето да ме изгори, като не съм взела предпазни мерки. Знаете колко опасно може да бъде слънцето за кожата, и затова постоянно ни съветват да използваме тези кремове с висок слънцезащитен фактор.

Замислих се, че най-опасното, което може да ми се случи в живота, е да не съм взела предпазни мерки срещу хитрите планове на Сатана. Затова се сещам за стиха в Ефесяни 6:11

**Слайд 1** - *Носете пълното снаряжение, дадено от Бога, за да можете да устоите на хитрите планове на дявола.* Ефес.6:11

По-надолу се обяснява кое е това снаряжение – истината, вярата, спасението и Божието слово – трябва постоянно да сме обгърнати от тях, за да сме предпазени от врага на този свят.

Второто задължително нещо, което ще откриете в чантата ми е ***шише с вода***. На плажа много лесно е да се обезводниш, заради слънцето и топлината. Спомням си колко зле се чувствам, когато нямам вода, а съм жадна на плажа.

Това ми напомня за стиховете в Йоан 7:38:

**Слайд 2** - *Както казва Писанието, реки от жива вода ще бликнат от сърцето на този, който вярва в Мен.*

Христос е за нас живата вода, с която никога няма да чувстваме духовна жажда.

Едно от нещата, които ще откриете в плажната чанта на майка с дете, е ***лопатката***. То винаги е нужно, когато си на плажа с децата. Защото децата обожават да го използват, докато си строят пясъчни замъци. А пясъкът на плажа винаги ми напомня за къщата, построена на пясък.

**Слайд 3** - *Обаче всеки, който чува тези мои думи и не им се подчинява, е като глупавия човек, който построил къщата си върху пясък. Дъждът завалял и реките придошли; ветровете задухали и заблъскали по тази къща и тя се срутила с голям грохот.* Мат.7:26,27

Четейки този стих си мисля, колко важно е да си послушен на всичко, което си чул от Божието слово. Когато си послушен, животът ти се гради върху твърда основа.

По пътя за плажа, задължително имаш тези неща – и това са ***джапанките***. С джапанките се ходи леко и безгрижно, така както бихме ходили, ако винаги следваме пътя на нашия Бог. Чуйте тези стихове в Притчи 9:6

**Слайд 4** - *Оставете глупостта и живейте, и ходете по пътя на разума.* Пр.9:6

На плаж не се тръгва и без ***слънчеви очила***. Ужасно е да ти пече в очите и нищо да не виждаш. А на плажа е много важно да имаш добро зрение, особено когато следиш децата, докато се къпят в морето. Когато децата са в морето, майките обикновено не ги изпускат от поглед, и това става много по-лесно, когато си имат слънчеви очила.

В духовно отношение също е много важно накъде е насочен погледа ти. Сега ще ви прочета един много хубав стих от Псалом 141:8:

**Слайд 5** - *Понеже очите ми са обърнати към Тебе, Господи Йехова, понеже на Теб уповавам…* Пс.141:8

И последното нещо, което искам да спомена – за да бъде престоят на плажа приятен, задължително трябва да си имаме ***плажен чадър***. Без чадър, може стоенето на слънце да се окаже непоносимо. А и ако се случи така, че да завали дъжд, ще има къде да се скриеш.

Плажният чадър ми напомня за стиховете от Пс.61:4:

**Слайд 6** - *В шатъра Ти ще обитавам винаги; ще прибегна под покрива на Твоите криле*. Пс.61:4

Ето колко ценни духовни неща може да ни напомнят нещата, които вземаме на плажа.